b'\n_START_ARTICLE_\nNTFS\n_START_PARAGRAPH_\nNTFS \xe2\x80\x93 Microsoft firmoje sukurta, Windows NT tipo operacin\xc4\x97se sistemose (Windows 2000, Windows XP ir pan.) naudojama fail\xc5\xb3 sistema._NEWLINE_Sukurta HPFS fail\xc5\xb3 sistemos pagrindu, pakeit\xc4\x97 FAT fail\xc5\xb3 sistem\xc4\x85 naujesn\xc4\x97se Windows versijose. Skirtingai nuo FAT, NTFS palaiko naudotoj\xc5\xb3 teisi\xc5\xb3 kontrol\xc4\x99, leisdama failus skaityti ar ra\xc5\xa1yti tik apibr\xc4\x97\xc5\xbetiems naudotojams ar j\xc5\xb3 grup\xc4\x97ms, naujesn\xc4\x97s NTFS versijos palaiko kodavim\xc4\x85 ir pan._NEWLINE_NTFS n\xc4\x97ra patentuota, ta\xc4\x8diau jos tikslus formatas laikomas grie\xc5\xbetoje paslaptyje. Kadangi NTFS dokumentacija n\xc4\x97ra laisvai platinama, \xc5\xa1ios fail\xc5\xb3 sistemos palaikymas kitose (ne Windows NT) grup\xc4\x97s OS yra ribotas. NTFS nerekomenduojama naudotojams, norintiems viename kompiuteryje tur\xc4\x97ti kelias operacines sistemas.'